204 રનનો પીછો કરવા ઉતરેલી મેજબાન ટીમની શરૂઆત એકદંરે સારી રહી હતી. પરંતુ એક પછી એક ત્રણ વિકેટો ઝડપથી ગુમાવી દેતા તે મુશ્કેલીમાં મુકાઈ ગયું હતું. જોકે, ફરહાન બેહરાદીન અને ઓપનર રીઝા હેન્ડરીક્સ વચ્ચે ચોથી વિકેટ માટે નોંધાયેલી 81 રનની ભાગીદારીથી સાઉથ આફ્રિકા મેચમાં પાછું ફરતું દેખાઈ રહ્યું હતું પરંતુ ચહલે બેહરાદીન (39) અને બાદમાં ભુવનેશ્વરે ટોપ સ્કોરર રહેલા હેન્ડરિક્સ(70) સહિતના નીચલા ક્રમના બેટ્સમેનોને ફટાફટ આઉટ કરી સાઉથ આફ્રિકાને મેચની બહાર કરી દીધું હતું.